รักษาโรคลมชักในผู้ป่วยเอชไอวีอย่างไร
การรักษาโรคลมชักในผู้ป่วยเอชไอวี จะด้วยการกินยากันชักเหมือนกับในคนทั่วไปเป็นวิธีหลัก แต่การเลือกยากันชัก แพทย์ต้องระวังเรื่อง ผลแทรกซ้อนผลข้างเคียงจากปฏิกิริยาระหว่างยาของยากันชักกับยาต้านไวรัสเอชไอวี และกับยาป้องกันการติดเชื้อฉวยโอกาส นอกจากนั้น โดยส่วนใหญ่แล้ว การรักษาต้องใช้ยากันชักนานตลอดชีวิต เพราะสาเหตุที่ทำให้เกิดโรคลมชักในผู้ป่วยเอชไอวี มักรักษาแก้ไขไม่ได้ การควบคุมการชัก จึงยุ่งยาก ลำบาก มากกว่าในคนทั่วไปที่เป็นโรคลมชักทั่วไป 
โรคลมชักในผู้ป่วยเอชไอวีก่อผลข้างเคียงเช่นเดียวกับโรคลมชักในคนทั่วไป คือ เกิดอุบัติเหตุจากการชัก เช่น ฟกซ้ำ แผลถลอก กระดูกหัก ข้อต่อเคลื่อนหลุด ตกน้ำ จมน้ำ เกิดอุบัติเหตุทางการจราจร ภาวะแพ้ยากันชัก ซึมเศร้า และ การพยายามฆ่าตัวตาย โรคลมชักในผู้ติดเชื้อเอชไอวีมีการพยากรณ์โรคอย่างไร การพยากรณ์โรคในผู้ป่วยเอชไอวีที่เกิดโรคลมชัก คือ เป็นโรคที่รุนแรง ผลการรักษาไม่ดี การควบคุมการชักทำได้ยากกว่า เพราะ มักเกิดจากรอยโรคในสมองที่รักษายาก การควบคุมระดับยากันชักทำได้ยาก เพราะมีการทำปฏิกิริยาระหว่างยาต่างๆที่ใช้ เช่น ระหว่างยากันชักและยาที่ใช้รักษาโรคเอชไอวียาต้านไวรัสเอชไอวี รวมทั้งมีการเสียชีวิตจากโรคเอชไอวีเอง และจากที่ผู้ป่วยติดเชื้อฉวยโอกาสร่วมด้วย
12.อายุรศาสตร์ (อายุรศาสตร์) - Internal Medicine